Volfgango ežeras
Volfgango ežeras (vok. Wolfgangsee) – ežeras Vidurio Europoje, Austrijoje. Ežeras yra tarp Zalcburgo ir Aukštutinės Austrijos žemių. Jis yra 12,5 km ilgio ir apie 2 km pločio. Pakrantės stačios akmenuotos. Daug išsikišusių uolų (žinomiausia – Falkenšteino uola). Šiaurinėje pakrantėje – Šafbergo miestas, vakarinėje – Sankt Gilgenas, rytinėje – kaimas Štroblis. Ežere gausu upėtakių ir kitų vertingų žuvų.